
	«Περί της ακριβής χώρας… »
Συναυλία για την 59η επέτειο

Ανακήρυξης της Ανεξαρτησίας της Κυπριακής Δημοκρατίας
στο Μέγαρο Μουσικής Αθηνών

Αίθουσα Δημήτρης Μητρόπουλος

Τρίτη 1η Οκτωβρίου 2019


Με την ευκαιρία της 59ης επετείου Ανακήρυξης της Ανεξαρτησίας και Εγκαθίδρυσης της Κυπριακής Δημοκρατίας, η Πρεσβεία της Κυπριακής Δημοκρατίας διοργανώνει, την Τρίτη 1η Οκτωβρίου 2019, στις 20.30 (ώρα προσέλευσης 19.30), στο Μέγαρο Μουσικής Αθηνών - Αίθουσα Δημήτρης Μητρόπουλος, συναυλία «Περί της ακριβής χώρας… ».
Χαιρετισμό θα απευθύνει ο Πρέσβης της Κυπριακής Δημοκρατίας                          κ. Κυριάκος Κενεβέζος.
Στη συναυλία τραγουδούν οι καταξιωμένοι ερμηνευτές Βασίλης Λέκκας και Κώστας Χατζηχριστοδούλου. Συμμετέχει η Άντρια Σουρουλλά Θεοδώρου και οι μουσικοί, Ρία Αναστασίου (βιολοντσέλο), Κωνσταντίνος Μακαρίτης (φλάουτο), Βασίλης Παπαδόπουλος (μπουζούκι), Κώστας Χαλλούμας (κοντραμπάσο), Βασίλης Χατζηλούκας (κιθάρα). Στο πιάνο ο συνθέτης Βάσος Αργυρίδης ο οποίος έχει την καλλιτεχνική διεύθυνση της εκδήλωσης.

Η είσοδος είναι ελεύθερη. Απαραίτητη η κράτηση θέσεων στο τηλέφωνο   210 3734934. Θα τηρηθεί σειρά προτεραιότητας.

Η συναυλία πραγματοποιείται με τη στήριξη των Πολιτιστικών Υπηρεσιών του Υπουργείου Παιδείας, Πολιτισμού, Αθλητισμού και Νεολαίας της Κυπριακής Δημοκρατίας. Χορηγός επικοινωνίας: ΕΡΤ. Επίσημος χορηγός αερομεταφορών: AEGEAN.

